Uznesenie Okresného súdu Prievidza sp. zn. 10C/23/2026 z 14. 7. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 10C/23/2026 3826201503 14. 07. 2026 JUDr. Katarína Zajacová ECLI:SK:OSPD:2026:3826201503.4
Uznesenie Okresný súd v Prievidzi v spore žalobcu A. B., nar. XX.X.XXXX, bytom C. XXX proti žalovanej D. E. B., nar. XX.X.XXXX, bytom C., F. G. XXX/XX, o určenie neplatnosti výpovede z nájmu bytu, takto rozhodol: I. Konanie
zastavuje.
II. Strany sporu n e m a j ú nárok na náhradu trov konania. odôvodnenie: 1. V spore strán o určenie neplatnosti výpovede z nájmu bytu žalobca vzal na výsluchu dňa 26.6.2026 podanú žalobu celkom späť a žiadal konanie zastaviť. Trovy konania neuplatnil. 2. Podľa § 144 CSP, žalobca môže vziať žalobu späť. 3. Podľa § 145 ods. 1 CSP, ak je žaloba vzatá späť celkom, súd konanie zastaví. 4. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. O zastavení konania súd rozhodol podľa cit. ust. § 145 ods. 1 CSP. Súhlas žalovanej so späťvzatím žaloby sa nevyžadoval, nakoľko k späťvzatiu došlo skôr, než sa začalo pojednávanie a na prípadný nesúhlas žalovanej so späťvzatím by súd neprihliadol. 6. O trovách konania súd rozhodol podľa § 262 ods. 1 CSP tak, že stranám sporu nárok na ich náhradu nepriznal, pretože ich neuplatnili. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v dvoch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826201503.4 (dáta aktuálne k 12. 11. 2026). Záväzné je znenie zverejnené súdom.




